Σύμφωνα με ρεπορτάζ της εφημερίδας ΝΕΑ ΣΕΛΙΔΑ καταγράφεται φέτος σε όλους τους τουριστικούς προορισμούς της χώρας μία κατακόρυφη αύξηση ως και 70% σε σχέση με πέρσι των τιμών στα ξενοδοχεία όλων των κατηγοριών. Η «εκτόξευση» των τιμών από πλευράς ξενοδόχων με αφορμή την υψηλή ζήτηση που έχει δημιουργηθεί για την Ελλάδα από την αρχή του έτους φαίνεται να αντιμετωπίζεται από μεγάλη μάζα ξένων επισκεπτών ως απληστία, με αποτέλεσμα να έχει προκαλέσει επιπλοκές στις κρατήσεις της τελευταίας στιγμής. Ενδεχομένως, αν δεν υπάρξει άμεσα εξορθολογισμός των τιμών τώρα, που «τρέχει» το γ΄ τρίμηνο του έτους, που παραδοσιακά αποτελεί για τον ελληνικό τουρισμό το καλύτερο διάστημα της σεζόν, η αγορά θα «τιμωρήσει» εκείνους τους ξενοδόχους που επιδιώκουν να βγάλουν τα «σπασμένα» της προηγούμενης δεκαετίας την φετινή χρονιά.